**Projektas**

**ŠILUTĖS RAJONO SAVIVALDYBĖS TARYBA**

**SPRENDIMAS**

**DĖL ŠILUTĖS RAJONO SAVIVALDYBĖS TARYBOS 2016 M. KOVO 31 D. SPRENDIMO NR. T1-298 „DĖL ŠILUTĖS RAJONO SAVIVALDYBĖS TARYBOS ETIKOS KOMISIJOS NUOSTATŲ PATVIRTINIMO“ PAKEITIMO**

2020 m. sausio mėn. d. Nr.

Šilutė

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Šilutės rajono savivaldybės taryba nusprendžia:

Pakeisti Šilutės rajono savivaldybės tarybos 2016 m. kovo 31 sprendimu Nr. T1-298 „Dėl Šilutės rajono savivaldybės tarybos Etikos komisijos nuostatų patvirtinimo“ patvirtintų Šilutės rajono savivaldybės tarybos Etikos komisijos nuostatų 21, 35.1., 35.2., 35.3. ir 38 punktus:

1. 21 punktą išdėstyti taip:

„21. Komisija tyrimą pradeda ne vėliau kaip per 10 dienų nuo šių nuostatų 8.8 punkte nurodyto pagrindo atsiradimo. Komisija tiria galimus pažeidimus, jeigu nuo jų padarymo praėjo ne daugiau kaip vieneri metai. Anoniminių skundų Komisija nenagrinėja. Komisijos atliekamas pažeidimo tyrimas turi būti baigtas ne vėliau kaip per tris mėnesius nuo tyrimo pradžios. Į šį terminą neskaičiuojamas Politiko laikinojo nedarbingumo, atostogų laikas ir laikas, kai Politikas yra išvykęs į tarnybinę komandiruotę. Prireikus Komisija gali, bet ne ilgiau kaip vienam mėnesiui, pratęsti šiame punkte nustatytą terminą.“

1. 35.1. punktą išdėstyti taip:

„35.1. įžanginėje sprendimo dalyje nurodoma: sprendimo priėmimo data, vieta, komisijos pavadinimas, komisijos sudėtis, asmens, kurio veikla tiriama, vardas, pavardė ir pareigos, tiriami asmens veiksmai, tyrimo dalykas, teisės aktai ir konkrečios teisės aktų nuostatos, kuriomis vadovaujantis pradėtas tyrimas dėl asmens veiksmų.“

1. 35.2. punktą išdėstyti taip:

„35.2. aprašomojoje – motyvuojamojoje sprendimo dalyje nurodoma: komisijos nustatytos faktinės aplinkybės, asmens, kurio veikla tiriama, ir (ar) jo atstovo teikti paaiškinimai, prašymai ir pan., įrodymai, kuriais grindžiamos Komisijos išvados, argumentai, dėl kurių atmetami tam tikri tiriamo asmens išsakyti teiginiai, kilusios pagrįstos abejonės, kurių pagrindu buvo pradėtas tyrimas, nuorodos į konkrečius teisės aktus ir šių aktų nuostatos, kurios buvo taikytos tiriant.“

1. 35.3 punktą išdėstyti taip:

„35.3. rezoliucinėje sprendimo dalyje nurodoma: komisijos išvada dėl svarstomo asmens veiksmų, teisės aktas ir konkreti teisės akto nuostata, kuriais vadovaujantis priimtas sprendimas, informacija apie Komisijos išvados paskelbimo būdą ir vietą bei įteikimą suinteresuotiems asmenims, sprendimo apskundimo tvarka.“

1. 38. punktą išdėstyti taip:

„38. Komisijos sprendimų apskundimas.“

„38.1. sprendimai gali būti skundžiami Vyriausiajai tarnybinės etikos komisijai per vieną mėnesį nuo sprendimo paskelbimo arba įteikimo valstybės Politikui, dėl kurio yra priimtas sprendimas, dienos.“

38.2. sprendimai gali būti skundžiami Lietuvos Respublikos administracinių bylų teisenos įstatymo nustatyta tvarka per vieną mėnesį nuo sprendimo paskelbimo arba jo įteikimo valstybės Politikui, dėl kurio yra priimtas sprendimas, dienos.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Virgilijus Pozingis

2020-01-

Arvydas Bielskis

2020-01-13

Vita Stulgienė

2020-01-10

Parengė

Edita Serovienė

2020-01-10

**ŠILUTĖS RAJONO SAVIVALDYBĖS ADMINISTRACIJOS**

**PERSONALO IR TEISĖS skyrius**

**AIŠKINAMASIS RAŠTAS**

**Dėl TARYBOS sprendimo „DĖL ŠILUTĖS RAJONO SAVIVALDYBĖS TARYBOS 2016 M. KOVO 31 D. SPRENDIMO NR.T1-298 „DĖL ŠILUTĖS RAJONO SAVIVALDYBĖS TARYBOS ETIKOS KOMISIJOS NUOSATŲ PATVIRTINIMO“ PAKEITIMO „ PROJEKTO**

2020 m. sausio mėn. 10 d.

Šilutė

|  |
| --- |
| ***1. Parengto projekto tikslai ir uždaviniai.*** |
| Rengiamo sprendimo projekto tikslas – pakeisti Šilutės rajono savivaldybės tarybos Etikos komisijos nuostatus, atsižvelgiant į teisinį reglamentavimą. Nuo 2020 m. sausio 1 d. įsigaliojo Lietuvos Respublikos valstybės politikų kodekso 7 ir 10 straipsnių pakeitimo nuostatos, taip pat nuo 2020 m. sausio 1 d. įsigaliojo Vyriausiosios tarnybinės etikos komisijos naujos rekomendacijos. |
| ***2. Kaip šiuo metu yra sureguliuoti projekte aptarti klausimai.*** |
| Šiuo metu Etikos komisija savo darbe vadovaujasi Šilutės rajono savivaldybės tarybos 2016 m. kovo 31 d. sprendimu Nr. T1-298 „Dėl Šilutės rajono savivaldybės tarybos Etikos komisijos nuostatų patirtinimo“. |
| ***3. Kokių pozityvių rezultatų laukiama.***  Bus pakeistas Šilutės rajono savivaldybės Tarybos 2016 m. kovo 3 d. sprendimas Nr. T1-298 „Dėl Šilutės rajono savivaldybės Tarybos etikos komisijos nuostatų patirtinimo“, pagal pasikeitusias šiuo metu galiojančias teisines normas. |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| Neigiamų pasekmių priėmus sprendimą nenumatoma. |
| ***5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.*** |
| Priėmus šį sprendimą jokių teisės aktų keisti nereikės. |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgiant į Teisės aktų projektų antikorupcinio vertinimo taisykles.*** |
| Antikorupcinis vertinimas nereikalingas. |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| Nėra. |
| ***8. Projekto autorius ar autorių grupė.*** |
| Personalo ir teisės skyriaus vyriausioji specialistė Edita Serovienė. |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| Etikos komisijos nuostatų pakeitimas. |
| ***10. Kiti, autorių nuomone, reikalingi pagrindimai ir paaiškinimai.*** |
| Nuo 2020 m. sausio 1 d. įsigaliojus Lietuvos Respublikos valstybės politikų kodekso 7 ir 10 straipsnių pakeitimo nuostatoms, keičiasi valstybės politikų elgesio tyrimo pratęsimo terminas, taip pat atsirado galimybė Etikos komisijos sprendimus skųsti Vyriausiajai tarnybinei etikos komisijai. Nuo 2020 m. sausio 1 d. įsigaliojus Vyriausiosios tarnybinės etikos komisijos naujoms rekomendacijos dėl Lietuvos Respublikos savivaldybių tarybų etikos komisijų priimtų sprendimų įforminimo, Etikos komisijos sprendimai įforminami išsamiai įvertinus visas nustatytas reikšmingas faktines aplinkybes, vertinamo asmens ir (ar) jo atstovo teiktus paaiškinimus, teisinius argumentus ir motyvus, kuriais vadovaujantis priimamas atitinkamas sprendimas. [Lyginamasis variantas pridedamas.](JUR03P01.docx) |

Personalo ir teisės skyriaus vyriausioji specialistė Edita Serovienė